It-talba għal servizzi varji l-aktar minn persuni vurnerabbli lill-aġenziji tal-Fondazzjoni għas-Servizzi tal-Ħarsien Soċjali, qed kull ma’ jmur jiżdiedu u saħanistra hemm lista ta’ stennija dwar il-każi li jridu jiġu trattati. Dan joħroġ mir-rapport tal-Fondazzjoni li tiġbor fi ħdan l-aġenzija Appoġġ, is-Sedqa u l-aġenzija Sapport L-aħħar rapport perjodiku dwar il-ħidmiet soċjali tal-aġenziji fi ħdan il-fondazzjoni għas-servizzi għall-ħarsien soċjali jagħti mappa li tiddentifika kif is-servizzi varji tal-aġenziji li ivarjaw mil-protezzjoni tat-tfal sal-ħidma kontra s-sustanzi abbusivi qed jintalbu f’diversi lokalijiet. L-iżjed talbiet għall-għajnuna mill-Aġenzija Appoġġ qed isiru minn residenti f’San Pawl il-Baħar, il-Mosta, Birkirkara u Ħal Qormi. Din l-aġenzija tipprovdi l-appoġġ tagħha f’każi fost oħra ta’ vjolenza domestika u protezzjoni tat-tfal. Is-sevizzi tas-Sedqa li jinkludu każijiet ta’ individwi li ikollhom problema b’sustanzi abbużivi intalbu l-iżjed minn residenti f’San Pawl il-Baħar, Birkirkara, Ħal Qormi, Ħaż Żabbar, Bormla u l-Ħamrun. Il-klijenti taal-Aġenzija Sapport, li toffri servizzi għall-persuni b’diżabbilità, kienu l-iżjed minn San Pawl il-Baħar, Birkirkara u Ħaż Żabbar. Il-Kap Eżekuttiv tal-Fondazzjoni  Alfred Grixti, qal li dan ma jfissirx li dawn il-lokalitajiet għandhom jiġu stigmatizzati. Ir-rapport juri li f’sentejn u nofs il-każi f’ħoġor l-Fondazjoni għas-Servizzi ta’ Ħarsien Socjali żiedu b’aktar minn 2700. Is-sena li għaddiet biss, s-social workers kellhom aktar minn 11,000 każ. Ir-rapport jitfa’ dawl ukoll fuq il-lista ta’ stennija. Fl-2013 kien hemm kważi 600 każ jistennew is-servizzi mill-aġenziji soċjali. Il-Ministru għall-familja u Solidarjetà Socjali Michael Farrugia qal li l-Gvern qed jaħdem biex jindirizza din il-lista ta’ stennija. Il-Ministru Farrugia qal li s-sena d-dieħla l-Gvern se jaħdem fuq emendi fil-ligi tal-ħaddiema socjali biex ikollhom iżjed protezzjoni. Dr. Farrugia qal li ghaddejjin diskussjonijiet biex titwaqqaf aġenzija dwar fostering u adozzjoni u qal li wasal iż-żmien li jittieħdu azzjonijiet drastiċi fuq min jipprova jieħu vantaġġ min-nies li jkunu qed jippruvaw jadottaw.